Document ID: /roh_data/filtered/fineweb-2-filterrobots_roh.jsonl.gz/7022

Las interpresas da construcziun svizras han fatg durant ils mais fanadur fin settember ina svieuta da 6,1 milliardas francs. Quai è la pli auta svieuta en in quartal dapi 30 onns. Ed uschia spetgan las interpresas che la svieuta totala da quest onn pudess surpassar il cunfin da 20 milliardas francs. Quai scriva la Societad svizra dals impressaris.
Il factur impurtant per quest svilup saja la construcziun d'abitaziuns. En il terz quartal 2019 è vegnì fatg là ina svieuta tranter 1,7 ed 1,8 milliardas francs. Ils impressaris quintan che la svieuta sa tschessa levamain, quai pervi da l'aura.
La construcziun d'abitaziuns haja pli probabel cuntanschì il zenit, manegia l'associaziun. E per l'auter onn spetgan ils impressaris anc ina giada in lev augment da la svieuta.
Ord l'archiv
Il boom da bajegiar en Svizra ha gia cumenzà il davos onn.
RTR novitads 10:00